“ત્રીજા ધોરણની બે છોકરીઓ સિવાય લગભગ બધા બહાર આવી ગયેલા. એ બેમાંથી એકના પગ પર કાટમાળ પડ્યો, એ ગંભીર રીતે ઘવાઈ અને બીજીના માથા પર બીમ તૂટીને પડ્યો, એનું માથું જ છૂંદાઈ ગયું.” તેમની આંખો ભરાઈ આવી, એ આંસુઓને રોકવાનો કોઈ પ્રયત્ન ન થયો. આ અનુભવ ‘અ’ ને માટે નવો હતો. કોઈ શાળામાં તેને ભાવુક થવાનો પ્રસંગ આવ્યો નહોતો. બધે વ્યવહારની જ વાતો થતી, સારી ખાતરબરદાસ થતી, સહીઓ લેવાતી – દેવાતી, સિક્કાઓ અપાતા અને ખંધા સ્મિત થતા. બધું વ્યવસ્થિત ચાલતું, અવ્યવસ્થાનો આ પહેલો પ્રસંગ હતો,